รัฐบาลไทย-ข่าวทำเนียบรัฐบาล-​หน.ผู้ตรวจราชการวิษณุฯ ตรวจราชการพิจิตร  ย้ำต้องบูรณาการการทำงานในพื้นที่เพื่อส่งเสริมเอสเอ็มอีและผู้ประกอบการให้มีสมรรถนะและขีดความสามารถที่เพิ่มขึ้น
วันศุกร์ที่ 16 กุมภาพันธ์ 2567
16/02/2567
​หน.ผู้ตรวจราชการวิษณุฯ ตรวจราชการพิจิตร  ย้ําต้องบูรณาการการทํางานในพื้นที่เพื่อส่งเสริมเอสเอ็มอีและผู้ประกอบการให้มีสมรรถนะและขีดความสามารถที่เพิ่มขึ้น
​หน.ผู้ตรวจราชการวิษณุฯ ตรวจราชการพิจิตร  ย้ําต้องบูรณาการการทํางานในพื้นที่เพื่อส่งเสริมเอสเอ็มอีและผู้ประกอบการให้มีสมรรถนะและขีดความสามารถที่เพิ่มขึ้น พร้อมสร้างความยั่งยืนของภาคอุตสาหกรรมให้อยู่คู่ชุมชนได้อย่างเป็นมิตร
วันที่ 15 กุมภาพันธ์ 2567 เวลา 13.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก) ตรวจราชการกรณีปกติ จังหวัดพิจิตร ผ่านระบบออนไลน์ (Zoom Meeting) โดยมีนายสมปอง หวังรุ่งวิชัยศรี อุตสาหกรรมจังหวัดพิจิตร นางเกษสุดา ดอนเมือง ผู้อํานวยการศูนย์ส่งเสริมอุตสาหกรรมภาคที่ 3 และเจ้าหน้าที่ เข้าร่วมประชุมรายงานผลการดําเนินงานของสํานักงานอุตสาหกรรมจังหวัดพิจิตร ตามประเด็นการตรวจราชการ รอบที่ 1/2567 และศูนย์ส่งเสริมอุตสาหกรรมภาคที่ 3 ได้นําเสนอผลความสําเร็จในการพัฒนาผู้ประกอบการในปี 2566 แผนการดําเนินงานกิจกรรมและโครงการต่าง ๆ แนวทางเป้าหมายการส่งเสริมและพัฒนาผู้ประกอบการเชิงพื้นที่
โดย หน.ผตร.อก ได้ถ่ายทอดนโยบายของกระทรวงอุตสาหกรรม ให้เจ้าหน้าที่มุ่งเน้นการใช้ "หัว และใจ" ในการทํางาน นํานโยบาย MIND ถ่ายทอดให้โรงงานในพื้นที่ยกระดับ “อุตสาหกรรมเศรษฐกิจ” ให้สามารถ “เติบโตอย่างยั่งยืนคู่ชุมชน” สร้างภาพลักษณ์และคุณค่าใหม่ของภาคอุตสาหกรรม โดยเติบโตอย่างยั่งยืนคู่ชุมชนใน 4 มิติ
พร้อมตรวจราชการ รอบที่ 1/2567 โดยมีประเด็นตรวจราชการตามแผนตรวจราชการ พร้อมทั้งรับฟังผลการดําเนินงานของ สอจ.พิจิตร และให้ข้อเสนอแนะเพื่อเพิ่มประสิทธิภาพการทํางาน โดยให้ สอจ. ดําเนินการ ดังนี้ ตรวจกํากับดูแลโรงงานอุตสาหกรรมที่มีน้ําเสีย มลพิษทางอากาศ และที่มีความเสี่ยงจะเกิดผลกระทบสิ่งแวดล้อมจากการประกอบกิจการ ให้ปฏิบัติตามกฎหมายอย่างเคร่งครัด (ซึ่งต้องการให้มีการตรวจกํากับ 100% ของโรงงานในพื้นที่) เพื่อป้องกันปัญหาข้อร้องเรียนของชุมชนด้านปัญหาสิ่งแวดล้อมและเหตุเดือดร้อนรําคาญ ซึ่งเกิดจากประกอบการของโรงงานและปัญหาฝุ่น PM 2.5 พร้อมทั้งเน้นย้ําให้การตรวจกํากับโรงงานโดยใช้ระบบ (i-Auditor) เพื่อทําให้เกิดประสิทธิภาพในการตรวจกํากับสูงสุด ในส่วนกํากับดูแลการจัดการกากอุตสาหกรรมในพื้นที่ ให้เป็นไปตามกฎหมายอย่างเคร่งครัด และประชาสัมพันธ์ให้ความรู้แก่โรงงานอุตสาหกรรมให้รับทราบถึงประกาศกระทรวงฉบับใหม่และสามารถเข้าใช้งานบริการอิเล็กทรอนิกส์ของกรมโรงงานอุตสาหกรรมที่เกี่ยวข้องกับการจัดการกากของเสียอุตสาหกรรมได้อย่างมีประสิทธิภาพ ดําเนินการประชาสัมพันธ์และให้ความรู้โรงงานให้เห็นความสําคัญของการรับรองอุตสาหกรรมสีเขียว (GI) เพื่อให้โรงงานในพื้นที่ได้รับการรับรองให้เป็นไปตามเป้าหมายของกระทรวงคือ ร้อยละ 90 ของโรงงานในพื้นที่ พร้อมทั้งสนับสนุนให้สถานประกอบการโรงงานอุตสาหกรรมให้ได้รับการเลื่อนระดับการรับรอง (GI) ที่สูงขึ้น เน้นย้ํา สอจ. ติดตามให้โรงงานในพื้นที่เข้าใช้งานระบบ I-Industry พร้อมทั้งประชาสัมพันธ์ให้ความรู้อย่างต่อเนื่องในการกรอกข้อมูลลงในระบบ I-Single Form พร้อมทั้งมอบหมายเจ้าหน้าที่ให้ศึกษาการใช้งานระบบ I-Single Form ให้มีความชํานาญ พร้อมสําหรับการเป็นที่ปรึกษาให้ความรู้การใช้งานระบบฯ ต่อสถานประกอบการในพื้นที่ ให้ สอจ. ติดตามสถานะภาพปัจจุบันของผู้ประกอบการที่กู้เงินกองทุนต่าง ๆ ของ อก. อย่างต่อเนื่อง กรณีพบปัญหาในการประกอบกิจการให้ประสานงานกับ SMED Bank จะได้เข้าไปช่วยแก้ไขปัญหาได้อย่างรวดเร็ว ป้องกันการเกิดหนี้เสีย (NPL)
ขอให้ สอจ.พิจิตร และศูนย์ส่งเสริมอุตสาหกรรมภาคที่ 3 ร่วมบูรณาการร่วมกันในการพัฒนาส่งเสริมและพัฒนาวิสาหกิจชุมชน วิสาหกิจขนาดกลางและขนาดย่อม และผู้ประกอบการภาคอุตสาหกรรมในพื้นที่ให้มีสมรรถนะ และขีดความสามารถในการประกอบการที่เพิ่มขึ้น พร้อมทั้งสร้างความยั่งยืนของภาคอุตสาหกรรมให้อยู่คู่ชุมชนได้อย่างเป็นมิตร
ในการนี้ หน.ผตร.อก. ขอให้ สอจ.พิจิตร ปฏิบัติงานตามบทบาทและภารกิจ ในการขับเคลื่อนนโยบายของรัฐบาล อก. และจังหวัด อย่างมีประสิทธิภาพ เจ้าหน้าที่ของ สอจ.พิจิตร ต้องร่วมบูรณาการการทํางานร่วมกับจังหวัด หน่วยงานอื่น ๆ ในพื้นที่และภาคเอกชน และขอให้กําลังใจเจ้าหน้าที่ทุกท่านที่มุ่งมั่นและตั้งใจในการทํางานอย่างเต็มที่